
Gyomnövények szántóföldi detekciója

A precíziós gazdálkodás alapelve, hogy csak oda juttassunk ki vegyszert, ahová szükséges és csak a szükséges mennyiségben. A jelen kutatás a gyomfelismerés képi módszerével igyekszik a permetezőgép vezérlő rendszerek segítségére lenni. A cél egy olyan gépi tanulással támogatott képfeldolgozási rendszer kidolgozása, ami a kukorica kultúrában (későbbiekben egyéb más növénykultúrákban is) képes a kultúrnövényt megkülönböztetni a gyomoktól. Ennek megfelelően képes döntést hozni a permetező bekapcsolására és elzárására annak érdekében, hogy csak a szükséges helyre történjen kijuttatás. A dolgozat során arra a kérdésre kerestem a választ, hogy egy teljesen új perspektívából megfigyelt kukoricasorban hogyan lehet a gyomdetekciót korszerű számítógépes látás eszközeivel elvégezni.
· A képi adatbázissal teszteket végeztem arra vonatkozólag, hogy az egyszerű konvolúciós neurális hálózatokkal, illetve az EfficientNet alap változataival lehetséges-e hatékonyan megkülönböztetni a gyomot tartalmazó felvételeket a gyommentes kukorica felvételektől.
· -Egy összetettebb, EfficientNet-re épülő hálózatot készítettem, amivel sikerült megfelelő pontossággal a gyomfelismerést elvégeznem.
·  A következő lépés annak a vizsgálata volt, hogy milyen módon tudom a számunkra érdekes területet elkülöníteni a képeken annak érdekében, hogy csak azokra fókuszálva történjen a gyomdetekció.
·  Ennek keretében szükségessé vált a kukorica növény szegmentálása. A szegmentálást a Mask R-CNN eljárással végeztem.
· Szegmentálás után a növény tövének meghatározása útján a növény sorainak megkeresése.
· A sordetekció után a homográfia segítségével meghatároztam a sorhoz képest azt a területet, ami a gyomdetekció szempontjából érdekes lehet (ROI). Mindezekhez felhasználtam az Aruco markerek adta lehetőségeket is.
· Ezek után képi maszkolási művelettel sikerült kitakarni a gyomdetekció szempontjából felesleges területet.
· Ezek után képi maszkolási művelettel sikerült kitakarni a gyomdetekció szempontjából felesleges területet.
A tapasztalatom szerint az alkalmazott számítási folyamatok meglehetősen számításigényesek. Főleg, ami a Mask R-CNN szegmentációs eljárását illeti. Ezt az esetleges gyakorlati használathoz mindenképpen vizsgálni kell. A következő lépések közé tartozik a tesztelt eljárások egy rendszerré építése és annak gyakorlati tesztjei. Sok kérdést vet fel a gyakorlati kivitelezés szempontjából a permetező szelep vezérlése és a kamera elhelyezése.



